**Проект!**

**ТАРИФА**

**за таксите за водовземане, за ползване на воден обект и за замърсяване**

Глава първа

ОБЩИ ПОЛОЖЕНИЯ

**Чл. 1.** (1) С тази тарифа се определя начинът за определяне и редът за заплащане на таксите за правото на използване на водите за:

1. водовземане от:

а) повърхностни води;

б) подземни води;

в) минерални води.

2. ползване на воден обект за:

а) изземване на наносни отложения от река Дунав и водохранилища;

б) нарушаване непрекъснатостта на реките от преградните съоръжения.

3. замърсяване:

а) за заустване на отпадъчни води в повърхностни води;

б) за отвеждане на замърсители в подземните води.

(2) Таксата за замърсяване от дифузни източници от селското стопанство се определя с отделна наредба.

**Чл.2.** Целта на тази тарифа е:

1. осигуряване на приноса на водоползвателите към възстановяване на разходите за водни услуги и

2. осигуряване на икономически стимули за ефективно използване на водите.

**Чл.3.** (1) Таксите за водовземане от повърхностни води и от подземни води се определят на база отнетия обем вода, целта на ползване на водите и съответните норми за водопотребление, съгласно наредбата по чл.117а от Закона за водите (ЗВ).

(2) Таксите за водовземане от минерални води се определят на база разрешения обем вода и температурата на минералната вода.

(3) За ползване на собствено съоръжение и отчитане на възстановяването на разходите за околна среда и/или ресурсните разходи се определя корекционен коефициент К1= 1,001.

**Чл.4.** (1) Таксата за ползване на воден обект за изземване на наносни отложения от река Дунав и водохранилища се определя на базата на разрешения обем на изземване.

(2) Таксата за ползване на воден обект за нарушаване на непрекъснатостта на река от съоръженията по чл.156и, ал.2, т.4 от ЗВ се определя на базата на височината на преградното съоръжение.

(3) Таксата по ал.2 се дължи до въвеждане в експлоатация на съоръжение, осигуряващо непрекъснатостта на реката.

**Чл.5.** (1) Таксите за замърсяване от заустване на отпадъчни води в повърхностни води се определят за замърсяване от:

1. канализационни системи на населени места, селищни и курортни образувания – въз основа на годишното фактурирано водно количество от В и К оператора за потребителите, които ползват услугата "отвеждане на отпадъчни води" в куб. м, с корекционни коефициенти, отчитащи вида на водоприемника, броя на заустванията и степента на пречистване;

2. промишлени предприятия, формиращи биоразградими промишлени отпадъчни води, и от други обекти, формиращи отпадъчни води само с битов характер – въз основа на годишното количество зауствани отпадъчни води в повърхностния воден обект, с корекционните коефициенти по т.1;

3. промишлени предприятия извън случаите по т.2 – като сума от:

а) таксата, определена въз основа на годишния товар по химична потребност от кислород за промишлените отпадъчни води, зауствани в повърхностния воден обект, с корекционни коефициенти в зависимост от броя на приоритетно опасните, приоритетните и специфичните вещества, и

б) таксата за битовите отпадъчни води, определена въз основа на годишното количество зауствани битови отпадъчни води в повърхностния воден обект;

 (2) За замърсяване от заустване на отпадъчни води се определя корекционен коефициент по чл.15, ал.1, т.1, т.2 и т. 3 за завишаване на таксата:

1. К2 - отчитащ вида на водоприемника;

2. К3 - отчитащ степента на пречистване;

3. К4  - отчитащ броя на заустванията.

(3) Таксите за отвеждане на замърсители в подземните води, в случаите по чл. 118а, алинеи 2 и 7 от ЗВ, се определят въз основа на годишното количество на отвежданите води и концентрацията на характерни замърсители, за които в разрешителното са определени максимално допустими стойности.

**Чл.6.** За възстановяването на разходите за околна среда и ресурсните разходи се определят корекционни коефициенти за завишаване на таксата:

1. К1 - за водовземане – при самостоятелно водоснабдяване (чрез собствени водовземни съоръжения);

2. за замърсяване:

а) К5 - във водни тела, химичното или екологичното състояние на които е по-ниско от добро;

б) К6 - в зони за защита на водите;

в) К7 - при заустване в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ.

**Чл. 7.** (1) Отнетият при водовземането обем вода или обемът на отпадъчните води се измерва посредством отговарящи на нормативните изисквания измервателни устройства.

(2) В случаите на повреда на измервателните устройства за изчисляване на таксата за водовземане или за замърсяване се вземат разрешените в разрешителното количества.

(3) При водовземане от комплексните и значими язовири разрешените водни количества по ал. 2 са сумата от разрешените с месечните графици водни обеми.

(4) В случаите, в които не са монтирани водомерни устройства за разделно измерване на използваните води за цели, за които се дължат такси с различен размер, таксата за общото използвано количество се изчислява на базата на най-високата стойност по тарифата за разрешеното водовземане.

**Чл.8.** (1) Когато компетентните органи установят, че в състоянието на довеждащата система до обекта, в който се ползва минералната вода, са настъпили повреди, препятстващи упражняването на предоставеното право за водовземане, и системата не е собственост на титуляря на разрешителното, таксата за водовземане се определя на базата на отнетия обем вода, измерен посредством отговарящи на нормативните изисквания измервателни устройства и температурата на минералната вода.

(2) Таксата за водовземане в случаите по ал.1 се определя за периода от датата на установяване на повредата до възстановяване на довеждащата система, но не повече от една година за срока на действие на разрешителното.

**Чл.9.** (1) Ежегодно до 31 януари на следващата година титулярите на разрешителни, включително на комплексни разрешителни, издадени по реда на Закона за опазване на околната среда, представят информация за изчисляване на дължимата такса по образец, утвърден от министъра на околната среда и водите и обявен на интернет страниците на басейновите дирекции и на Министерството на околната среда и водите, както и електронен адрес за контакт, чрез който титулярите на разрешителните да бъдат уведомени за размера на дължимата такса, срока за заплащането й и сметката, по която таксата следва да бъде заплатена в случаите по ал.4.

(2) Образецът по ал. 1 съдържа данните съгласно показателите, определени в разрешителното, и размерите, определени в глави втора, трета и четвърта от тарифата.

(3) В срок един месец от получаване на данните по ал. 1 директорът на съответната басейнова дирекция извършва проверка на информацията и съответствието й с резултатите от собствения мониторинг, показанията на измервателните устройства и резултатите от извършения през годината контрол.

(4) При съответствие на информацията по ал. 1 директорът на съответната басейнова дирекция уведомява писмено титуляря на разрешителното за размера на дължимата такса, срока за заплащането й и сметката, по която таксата следва да бъде заплатена.

(5) При несъответствие на параметрите, по които е определен размерът на таксата, директорът на басейнова дирекция назначава нарочна проверка за установяване на обстоятелствата и определяне размера на дължимата такса. В проверката участва и компетентният орган по издаване на разрешителното или оправомощено от него длъжностно лице.

**Чл.10.** (1) Ежегодно до 31 януари на следващата година лицата, които формират производствени отпадъчни води, които нямат битов характер и са заустени в канализационни системи на населени места, селищни и курортни образувания изпращат на съответния ВиК оператор информацията по чл. 18, ал. 2 за изчисляване на дължимата такса. Към информацията се прилагат и протоколи от извършен собствен мониторинг, ако има такива.

(2) ВиК операторът изчислява размера на необходимата такса въз основа на информацията по чл. 18, ал. 2 и приложимите за съответната канализационна система корекционни коефициенти по чл. 18, ал. 4.

(3) При липса на данни от извършен мониторинг по някое вещество или показател, годишният товар за съответното вещество или показател се изчислява спрямо максимално-допустимата концентрация съгласно договора с ВиК оператора.

(4) ВиК операторът уведомява писмено лицата по ал. 1 за размера на дължимата такса и срока за заплащането й, като посочва своя сметка, по която таксата следва да бъде заплатена.

(5) В срока по чл. 21, ал. 1 ВиК операторът внася събраните такси от лицата по ал. 1 по сметката на съответната басейнова дирекция.

Глава втора

ИЗЧИСЛЯВАНЕ НА ТАКСАТА ЗА ВОДОВЗЕМАНЕ

**Чл. 11**. (1) Таксата за водовземане от подземни, включително минерални води, и от повърхностни води, освен в случаите на водовземане от повърхностни води с цел електропроизводство от ВЕЦ, се определя по следната формула:

Т = Е x W,

където:

Т е размерът на дължимата годишна такса - в лв.;

Е - единичният размер на таксата в зависимост от целта, за която ще бъде ползвана отнетата вода, съгласно таблиците по чл. 10 - лв./куб. м;

W - за повърхностни и подземни води е размерът на отнетия годишен воден обем - куб. м; за минерални води е размерът на разрешения годишен воден обем - куб. м.

(2) При самостоятелно водоснабдяване (чрез собствени водовземни съоръжения) таксата за водовземане по ал.1 се умножава с корекционен коефициент К1 = 1,001

(3) Таксата за водовземане от повърхностни води за производство на електроенергия от ВЕЦ се определя по следната формула:

Т = Е x W x К,

където:

Т е размерът на дължимата такса - лв.;

Е - единичният размер на таксата - лв./куб. м;

|  |  |  |
| --- | --- | --- |
| №поред | Цел на ползване на водата | Единичен размер на таксата – Е (лв./куб. м) в сила от |
| 1.1.2017 | 1.1.2019 | 1.1.2021 |

|  |  |  |  |  |
| --- | --- | --- | --- | --- |
| 1. | Производство на електроенергия от ВЕЦ, която използва води от воден обект със сезонно, годишно или многогодишно изравняване. | 0,0016 | 0,0017 | 0,0018 |
| 2. | Производство на електроенергия от ВЕЦ във всички останали случаи. | 0,002 | 0,003 | 0,005 |

W - размерът на отнетия годишен воден обем - куб. м;

К - корекционният коефициент, получен при разделянето на нетния пад на ВЕЦ на 450.

(4) За съществуващи ВЕЦ, за които няма техническа възможност за монтиране на измервателно устройство, размерът на ползвания годишен воден обем се определя чрез изчисление на базата на специфичния разход на вода за производство на 1 kWh (куб.м/kWh) и общо произведената електрическа енергия.

(5) При определяне на ползвания воден обем специфичният разход на всяка турбина се посочва в разрешителното и на всеки 5 години се извършва актуализация на коефициента от акредитирана лаборатория, след което се изменя разрешителното по отношение на този параметър.

(6) При ВЕЦ, преработващ водните обеми, използвани от водоползвател – титуляр на разрешително, с цел на водовземане с по-висок приоритет съгласно чл.50, ал.4 от ЗВ, таксите по ал. 3 се заплащат в размер на 50 на сто.

(7) За водноелектрическите централи, работещи в генераторен и помпено-акумулиращ режим (ПАВЕЦ), таксата по ал. 3 се изчислява за разликата между водните обеми, използвани при работа в генераторен и помпено-акумулиращ режим.

(8) Водните обеми, използвани при работа на помпено-акумулиращ режим, се определят чрез изчисляване на изразходваната електрическа енергия и специфичния разход на електрическа енергия за изпомпване на 1 куб. м вода.

**Чл. 12.** (1) Единичният размер на таксата за водовземане от повърхностни води се определя съгласно следната таблица:

|  |  |  |
| --- | --- | --- |
| №поред | Цел на ползване на отнетата вода | Единичен размер на таксата – Е (лв./куб. м) в сила от |
| 1.1.2017 | 1.1.2019 | 1.1.2021 |
| 1. | Обществено питейно-битово водоснабдяване  | 0.02  | 0.02  | 0.02  |
| 2. | Самостоятелно питейно-битово водоснабдяване, когато отнетата вода се ползва за питейно-битови цели | 0.02  | 0.02  | 0.03  |
| 3. | Обществено водоснабдяване за напояване на земеделски култури  | 0,0012  | 0,0013 | 0,0015 |
| 4. | Самостоятелно водоснабдяване за напояване на земеделски култури | 0.0014 | 0.0019 | 0.0023 |
| 5. | Водоснабдяване за животновъдство и аквакултури | 0.003 | 0.006 | 0.008 |
| 6. | Водоснабдяване за охлаждане на производствени машини и съоръжения в процеса на работата им  | 0, 0003 | 0, 0003 | 0, 0003 |
| 7. | Промишлено водоснабдяване  | 0,045 | 0,045 | 0,05 |
| 8. | Самостоятелно питейно-битово водоснабдяване, когато отнетата вода се ползва с цел производство на храни, лекарствени или козметични продукти  | 0,045 | 0,045 | 0,05 |
| 9. | Изкуствено подхранване на подземни води | 0,0005 | 0,0005 | 0,0005 |
| 10. | Водоснабдяване за други цели | 0,078 | 0,092 | 0,105 |

(2) Единичният размер на таксата за водовземане от подземни води се определя съгласно следната таблица:

|  |  |  |
| --- | --- | --- |
| № по ред | Цел на ползване на отнетата вода | Единичен размер на таксата – Е (лв./куб. м) в сила от  |
| 1.1.2017 | 1.1.2019 | 1.1.2021 |
| 1. | Обществено питейно-битово водоснабдяване  | 0.02  | 0.02  | 0.02  |
| 2. | Самостоятелно питейно-битово водоснабдяване, когато отнетата вода се ползва за питейно-битови цели  | 0,07 | 0,09 | 0,11 |
| 3. | Обществено водоснабдяване за напояване на земеделски култури  | 0,012  | 0,013 | 0,015 |
| 4. | Самостоятелно водоснабдяване за напояване на земеделски култури | 0.0143 | 0.0186 | 0.0229 |
| 5. | Водоснабдяване за животновъдство и аквакултури | 0.03 | 0.06 | 0.08 |
| 6. | Охлаждане на производствени машини и съоръжения в процеса на работата им  | 0,0008 | 0,0008 | 0,0008 |
| 7. | Промишлено водоснабдяване | 0,07 | 0,08 | 0,09 |
| 8. | Самостоятелно питейно-битово водоснабдяване, когато отнетата вода се ползва с цел производство на храни, лекарствени или козметични продукти | 0,07 | 0,08 | 0,09 |
| 9. | Водоснабдяване за други цели | 0,197 | 0,233 | 0,270 |

(3) В случаите в които водовземането е за напояване единичният размер на таксата се умножава, както следва:

1. когато отнетия обем вода е по-малък от или равен на обема вода, изчислен по съответните норми за водопотребление за съответните култури - по 0,7;

2. когато отнетия обем вода е по-голям от обема вода, изчислен по съответните норми на водопотребление за съответните култури - по 1,3.

(4) В случаите, в които водоползвателят е регистриран по Схема на Общността за управление по околна среда и одит (EMAS) единичният размер на таксата за водовземане се умножава по 0.7.

(5) В случаите, в които водоползвателят притежава разрешително по раздел II на Глава седма от ЗООС единичният размер на таксата за водовземане се умножава по 0.7.

 (6) Единичният размер на таксата за водовземане от минерални води се определя съгласно следната таблица:

|  |  |  |
| --- | --- | --- |
| №поред | Цел на използванена минералната вода | Размер на таксата – Е(лв./куб. м) |
| t < 30 °С | 30 °С < t ,<50 °С | t > 50 °С |
| 1. | Питейно-битово водоснабдяване  | 0,031 | 0,030 | 0,029 |
| 2. | Лечебни цели в специализирани болници за лечение и рехабилитация | 0,04 | 0,045 | 0,05 |
| 3. | Всички други цели  | 0,15 | 0,35 | 0,50 |

Глава трета

ИЗЧИСЛЯВАНЕ НА ТАКСАТА ЗА ПОЛЗВАНЕ НА ВОДЕН ОБЕКТ

**Чл. 13**. (1) Таксата за ползване на воден обект за изземване на наносни отложения от река Дунав и водохранилища се определя по следната формула:

Т = Е x W,

където:

Т е размерът на дължимата такса - в лв.;

Е - единичният размер на таксата - лв./куб. м;

W – размерът на разрешения обем на изземване – куб.м.

(2) Единичният размер на таксата за ползване на воден обект за изземване на наносни отложения е 2.55 лв./куб. м.

**Чл.14**. (1) Таксата за преградно съоръжение което нарушава непрекъснатостта на реката се определя по следната формула:

Т = Е х W

Където:

Т е размерът на дължимата такса – в лв.;

Е – единичния размер на таксата – 10 лева;

W – височина на преградното съоръжение – м.;

(2) Таксата се заплаща от собственика на преградното съоръжение.

Глава четвърта

ИЗЧИСЛЯВАНЕ НА ТАКСАТА ЗА ЗАМЪРСЯВАНЕ

Раздел I

Такса за замърсяване от заустване на отпадъчни води в повърхностни води

**Чл. 15.** (1) Въвеждат се следните стойности на корекционните коефициенти за замърсяване и за възстановяването на разходите за околна среда и ресурсните разходи, приложими към изчисляване на таксата за замърсяване по чл. 16 – чл. 18:

**1.** К2 - отчитащ вида на водоприемника;

а) в крайбрежни и преходни води –0,05;

б) в езера и язовири –0,1;

в) в реки –0.

г) дълбоководно заустване извън крайбрежните морски води - 0

**2.** К3 - отчитащ степента на пречистване;

а) за напълно пречистени отпадъчни води – 0;

б) за частично пречистени отпадъчни води –0.5;

в) за непречистени отпадъчни води – 0,75.

**3.** К4 - отчитащ броя на заустванията; К4 = 0,01х /n-1/,

където n е броя на заустванията.

**4.** К5  - във водни тела, химичното или екологичното състояние на които е по-ниско от добро – 1,01;

**5.** К6 - в зони за защита на водите – 1,015;

**6.** К7 - при заустване в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ – 1,02;

**7.** N1 - отчитащ броя на приоритетно опасните вещества - 0,03 за всяко приоритетно опасно вещество;

N1 = n1х0,03

n1 – брой на приоритетно опасните вещества;

**8.** N2 – отчитащ броя на приоритетните вещества - 0,02 за всяко приоритетно вещество, в разрешителното;

N2 = n2х0,02

n2 – брой на приоритетните вещества;

**9.** N3 – отчитащ броя на специфичните вещества - 0,01 за всяко специфично вещество.

N3 = n3х0,01

n3 – брой на специфичните вещества;

(2) Корекционните коефициенти по ал. 1 се прилагат поотделно за всеки поток отпадъчни води съгласно разрешителното за заустване – при условията и в случаите по чл.16, чл. 17 и чл. 18.

**Чл.16.** (1) Таксата за заустване на отпадъчни води в повърхностни води, за замърсяване от канализационни системи на населени места, селищни и курортни образувания, се определя по следната формула:

Т = W х Е х /1 + /К2 + К3 +К4//,

където:

Т е размерът на дължимата такса – в лв.;

W – годишното фактурирано водно количество от В и К оператора за потребителите, които ползват услугата "отвеждане на отпадъчни води" - куб. м;

Е - единичният размер на таксата за замърсяване от заустване на отпадъчни води, съгласно следвана таблица:

|  |
| --- |
| Единичен размер на таксата – Е (лв./куб. м) в сила от  |
| 1.1.2017 | 1.1.2019 | 1.1.2021 |
| 0,005  | 0,006  | 0,007  |

К2, К3 и К4 – корекционни коефициенти по чл.15, ал.1, отчитащи замърсяването с отпадъчни води.

(2) В случаите, в които заустването е във водни тела, химичното или екологичното състояние на които е по-ниско от добро и/или в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ таксата се определя по следната формула:

Т1 = Т х К5 x К6 x К7,

където:

Т1 - размерът на дължимата такса – в лв.;

Т е размерът на таксата определен по предходната алинея – лева;

К5, К6 и К7 са приложимите корекционни коефициенти по чл.15, ал.1, отчитащи възстановяването на разходите за околна среда и ресурсните разходи. В случаите в които заустването по ал.1 не попада в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ, съответният коефициент се приема за 1.

**Чл.17.** Таксата за замърсяване от заустване на отпадъчни води от промишлени предприятия, формиращи биоразградими промишлени отпадъчни води и от други обекти, формиращи отпадъчни води само с битов характер в повърхностни води се определя по реда на чл.16, като във формулата W се заменя с годишното количество зауствани отпадъчни води в повърхностния воден обект в куб. м.

**Чл.18**. (1) Таксата за замърсяване от заустване на отпадъчни води от промишлени предприятия в повърхностни води, извън случаите по чл.17, се определя въз основа на следната формула:

 Т = Тп + Тб

 където:

 Т е размерът на дължимата такса – в лв.;

 Tп е таксата, определена въз основа на годишния товар по химична потребност от кислород за промишлените отпадъчни води, зауствани в повърхностния воден обект, с корекционни коефициенти в зависимост от броя на приоритетно опасните, приоритетните и специфичните вещества;

Тб е таксата за битовите отпадъчни води.

(2) Таксата Тп се определя по следната формула:

Тп = Еп х Wп х /1 + /N1 +N2 + N3//

където

Тп е размерът на дължимата такса за промишлените отпадъчни води – в лв.;

Еп е единичния размер на таксата за промишлените отпадъчни води

|  |
| --- |
| Единичен размер на таксата – Е (лв./кг) в сила от  |
| 1.1.2017 | 1.1.2019 | 1.1.2021 |
| 0,015  | 0,025  | 0,035  |

Wп e годишният товар по химична потребност от кислород, кг./год.;

N1, N2, N3 са съответно коефициентите, отчитащи броя на приоритетно опасните, на приоритетните и на специфичните вещества съгласно чл. 15, ал.1.

 (3) Таксата Тб се определя по следната формула:

Тб = Wб х Еб х /1 + /К2 + К3 +К4//

където:

Тб е размерът на дължимата такса за битовите отпадъчни води – в лв.;

Wб – годишното количество заустени битови отпадъчни води – куб. м/год.;

Еб – единичният размер на таксата за заустване на битовите отпадъчни води – 0,015 лв./куб.м;

К2, К3 и К4 – корекционни коефициенти по чл. 15, ал. 1, отчитащи замърсяването с отпадъчни води.

(4) В случаите, в които заустването е във водни тела, химичното или екологичното състояние на които е по-ниско от добро и/или в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ, таксата по ал. 1 се определя по следната формула:

Т1 = Т х К5 x К6 x К7

където:

Т1 - размерът на дължимата такса – в лв.;

Т е размерът на таксата определен в ал. 1 – в лв.;

К5, К6 и К7 са приложимите корекционни коефициенти по чл. 15, ал. 1, отчитащи възстановяването на разходите за околна среда и ресурсните разходи. В случаите в които заустването по ал.1 не попада в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ, съответният коефициент се приема за 1.

(5) Таксата за замърсяване от производствени отпадъчни води, които нямат битов характер и са заустени в канализационни системи на населени места, селищни и курортни образувания, се определя по реда на ал. 2 и ал.4, като Wп e общият годишен товар от всички вещества и показатели от договора с ВиК оператора – кг./год.

(6) В случаите по чл. 194, ал. 8 от Закона за водите, таксата за замърсяване по чл. 16, ал. 1, чл. 17 и чл. 18, ал. 1 се изчислява по следната формула:

T = W x E,

където:

Т е размерът на дължимата такса – в лв.;

W – общият годишен товар от всички замърсяващи вещества в разрешителното;

Е – единичният размер на таксата за замърсяване от заустване на отпадъчни води, съгласно следвана таблица:

|  |
| --- |
| Единичен размер на таксата – Е (лв./кг) в сила от  |
| 1.1.2017 | 1.1.2019 | 1.1.2021 |
| 0,000015 | 0,000025 | 0,000035 |

(7) В случаите, в които заустването е във водни тела, химичното или екологичното състояние на които е по-ниско от добро и/или в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ, таксата по ал. 6 се определя по следната формула:

Т1 = Т х К5 x К6 x К7

където:

Т1 - размерът на дължимата такса – в лв.;

Т е размерът на таксата определен в ал. 6 – в лв.;

К5, К6 и К7 са приложимите корекционни коефициенти по чл. 15, ал. 1, отчитащи възстановяването на разходите за околна среда и ресурсните разходи. В случаите в които заустването по ал.1 не попада в зони за защита на водите и/или в пресъхващите, карстовите и пониращите реки, както и в малките и средните реки, определени в наредбата по чл.135, ал.1, т.9 от ЗВ, съответният коефициент се приема за 1.

**Чл. 19.** При липса на монтирано измервателно устройство за изчисляване на таксата за замърсяване по чл. 16, чл.17 и чл.18 количеството заустени отпадъчни води се определя на базата на максималното разрешено годишно водно количество в разрешителното за заустване с изключение на В и К операторите, които декларират количествата заустени отпадъчни води по фактурирани годишни количества.

Раздел II

Такса за замърсяване от отвеждане на замърсители в подземните води

**Чл. 20.** (1) За отвеждане на замърсители в подземните води се заплаща такса, определена по следната формула:

Т = К1 х К2 х К3 х Е (Mi Х  Еi)

където:

Т е размерът на дължимата такса за съответната календарна година в лева;

К1 - корекционният коефициент за химическото състояние на подземния воден обект - приемник;

К1 = 1, когато химическото състояние не отговаря на стандарта за качество на подземните води по показателите за замърсяване, посочени в разрешителното за отвеждане; при замърсяване единствено чрез топлина;

К1 = 100, когато химическото състояние отговаря на стандарта за качество на подземните води по показателите за замърсяване, посочени в разрешителното за отвеждане;

К2 - корекционен коефициент – за завишаване на таксата за замърсяване във водни тела, химичното състояние на които е определено в плановете за управление на речните басейни по-ниско от добро – 1,01;

К3 - корекционен коефициент – за завишаване на таксата за замърсяване в зони за защита на водите – 1,02.

Mi - масовият товар на i-тото замърсяващо вещество, в кг/год., съответно - топлинен товар, изразени чрез съответния показател за замърсяване, за който е определена допустима стойност в разрешителното за отвеждане; при топлинно замърсяване товарът се изчислява като произведение на абсолютната стойност на разликата между температурите на отвежданата вода и водата във водния обект (°С) и годишното количество отведена вода (куб. м); при инжектиране на газове в земните недра за масов товар се приема обемът при нормално налягане на инжектирания за една година газ;

i = 1, 2.., n - брой на показателите за замърсяване, съгласно издаденото разрешително за отвеждане;

Еi - единичният размер на таксата в лева за единица замърсяващо вещество, съответно - за топлина, отведени в подземен воден обект, и изразени чрез съответния показател за замърсяване съгласно таблицата:

|  |  |  |
| --- | --- | --- |
| №поред | Показател за замърсяване | Ei – Единичен размер на таксата за единицазамърсител |
| лв./кг | лв./°С куб. м | лв./млн. куб. м |
| 1. | В случаите на пряко отвеждане и инжектиране на води. |  |  |  |
| 1.1. | Всички вещества и групи съединения, определени като приоритетни и приоритетно опасни съгласно Наредбата за стандарти за качество на околната среда за приоритетни вещества и някои други замърсители по чл. 135, ал. 1, т. 17 от Закона за водите.  | 1 |  |  |
| 1.2. | Опасни и вредни вещества, определени в Наредбата за проучване, ползване и опазване на подземните води извън посочените в т. 1.1. | 0,1 |  |  |
| 1.3. | Други замърсители извън посочените в т. 1.1 и 1.2. | 0,0001 |  |  |
| 2. | Всеки химически замърсител независимо от вида му – в случаите на реинжектиране на води. | 0,01 |  |  |
| 3. | Температура, в случаите на привнасяне, съответно отнемане на топлина при реинжектиране на води. |  | 0,0002 |  |
| 4. | Въглероден двуокис, природен газ и втечнен нефтен газ – в случаите на инжектиране в части от земните недра. |  |  | 10 |

(2) За изчисляване на товара на замърсителите "M" от формулата по ал. 1 се ползват:

1. действителното отведено количество води, отчетено чрез измервателно устройство през предходната календарна година в куб. м;

2. средногодишната концентрация на замърсяващите вещества по отделни показатели, респективно - средногодишните температури на отвежданата вода и водата във водния обект, определени въз основа на данните от собствения мониторинг, извършен от акредитирана лаборатория през съответната календарна година.

(3) В случай че титулярят на разрешителното не представи данните по ал. 2 в задължителния срок или представи непълни данни, включително поради липса на монтирано измервателно устройство или ползване на несертифицирано измервателно устройство, или поради неизвършван собствен мониторинг, компетентният орган изчислява служебно таксата по ал. 1. В тези случаи за изчисляването на таксата по ал. 1 се ползват данните за максималното разрешено водно количество и максимално допустимите стойности на показателите за замърсяване съгласно действащото разрешително.

Глава пета

ЗАПЛАЩАНЕ НА ТАКСИТЕ

**Чл. 21.** (1) Таксите за водовземане, за ползване на воден обект и за замърсяване са годишни и се заплащат не по-късно от 31 март на следващата година.

(2) В случай че таксата по ал. 1 се внася по бюджетната сметка на басейновата дирекция текущо на няколко вноски в рамките на годината, титулярят на разрешителното прави изравнителна вноска до 31 март на следващата година и представя пред басейновата дирекция и пред Предприятието за управление на дейностите по опазване на околната среда (ПУДООС) справка за направените вноски и копие на платежните документи, доказващи плащанията.

(3) В случаите по чл.9, ал.5, таксата по ал.1 се заплаща не по-късно от 14 дни от уведомяването за размера на дължимата такса.

**Чл. 22.** (1) Таксите се заплащат по бюджетна сметка на:

1. общината - за разрешителни издадени от кмет на община;

2. съответната басейнова дирекция за управление на водите - за всички останали случаи.

(2) При всяко плащане копие от платежния документ се изпраща на органа, издал разрешителното и на съответната басейнова дирекция на хартиен носител или по електронен път на посочен на интернет-страницата на басейновата дирекция електронен адрес.

(3) Таксата за замърсяване от производствени отпадъчни води, които нямат битов характер и са заустени в канализационни системи на населени места, селищни и курортни образувания се заплащат индивидуално от потребителите чрез ВиК оператора, предоставящ услугата "отвеждане на отпадъчни води", който ги събира и внася по бюджетната сметка на съответната басейнова дирекция за управление на водите по реда на чл. 10.

**Чл. 23.** (1) В платежните документи за превода на сумите по съответната бюджетна сметка титулярят на разрешително задължително изписва номера на разрешителното, периода, за който се внася таксата, основанието за плащане (видът на таксата) и че таксата е по Закона за водите.

(2) Когато титулярят на разрешително е ВиК оператор, който с един платежен документ внася такса по повече от едно разрешително, към платежния документ се прилага списък с разрешителните, за които се заплаща такта и заплащаната такса по всяко от разрешителните.

(3) При заплащане на таксата по чл. 10, ВиК операторът прилага към платежния документ опис на договорите, за които се заплаща таксата и заплащаната такса по всеки от тях.

**Чл. 24.** Таксите по чл. 22, ал. 1, т. 2 постъпват в Предприятието за управление на дейностите по опазване на околната среда чрез трансфер от бюджетните сметки на басейновите дирекции.

**Чл. 25.** (1) Разрешение за отсрочване или разсрочване се издава от органа установил задължението съгласно чл.184, ал.2 и чл.185 на Данъчно-осигурителния процесуален кодекс.

(2) Отсрочването или разсрочването на плащането се прави по искане на длъжника и въз основа на погасителен план, предварително съгласуван и одобрен от органа, издал разрешителното.

(3) Когато компетентен за отсрочването или разсрочването е министърът на финансите, разрешението се издава съгласно чл.184, ал. 4 и чл.185 на Данъчно-осигурителния процесуален кодекс.

(4) Сумите по ал. 1 се заплащат заедно с дължимата лихва за периода на забава.

ДОПЪЛНИТЕЛНА РАЗПОРЕДБА

**§ 1**. По смисъла на тарифата:

1. целите на ползване на отнетата вода са:

а) **"Питейно-битово водоснабдяване"** - когато отнетата вода се използва за пиене, приготвяне на храна и други битови цели или за производство на хранителни, лекарствени или козметични продукти или вещества, предназначени за консумация от човека, в случай че качеството на водата може да окаже влияние върху качеството на крайните продукти.

б) „**Самостоятелно питейно-битово водоснабдяване"** – когато повърхностни или подземни води се отнемат чрез индивидуални собствени водовземни съоръжения извън водоснабдителните системи на населените места и селищните образувания и се използват за:

аа) питейно-битово водоснабдяване на отделни обществени и стопански обекти, в които постоянно или временно пребивават или работят хора и/или

бб) производство на храни, лекарствени или козметични продукти;

в**) "Промишлено водоснабдяване"** - когато отнетата вода се използва за дейности, свързани с добив и преработка на суровини и материали и/или производство на готова продукция.

г) **"Напояване на земеделски култури"** - когато отнетата вода се използва за подобряване на водния режим на почвата и земеделските култури, изпитващи в естествени условия недостиг на влага. Напояване на земеделски култури не включва поливането на трева и други декоративни растения.

д) **"Водоснабдяване за животновъдство"** - когато отнетата вода се използва в дейности, свързани с развъждането и отглеждането на животни.

е) **"Водоснабдяване за аквакултури"** - когато отнетата вода се използва в дейности, свързани с развъждането и отглеждането на риби и други водни организми.

ж) **"Водоснабдяване за други цели"** - когато отнетата вода се използва за всички други цели извън изрично посочените в букви „а“-„е“, включително за добив на топлинна енергия с цел отопление на сгради, поливане на трева и други декоративни растения, миене на площадки и др.

з) **“Обществено водоснабдяване“** – когато отнетата вода се ползва от оператор на водоснабдителна или напоителна система за доставяне до различни потребители (абонати);

и) **„Самостоятелно водоснабдяване“** - когато водата се отнема чрез индивидуални собствени водовземни съоръжения извън водоснабдителните системи на населените места и селищните образувания и извън напоителните системи.

к**) “Лечебни цели“** – когато отнетата минерална вода се използва от лечебни заведения за осъществяване на тяхната дейност по смисъла на Закона за лечебните заведения.

л) **„Изкуствено подхранване на подземни води“** – когато на основание издадено разрешително за ползване на подземен воден обект за изкуствено подхранване на подземните води отнетата повърхностна вода чрез инфилтрационни съоръжения, разположени на повърхността се използва за възстановяване или увеличаване на ресурсите на подземно водно тяло.

2. „Биоразградими промишлени отпадъчни води“ са отпадъчни води от категориите промишлени дейности в Приложение № 4 от Наредба № 2 от 8.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване (обн., ДВ, бр. 47 от 2011 г.).

3.“Приоритетни и приоритетно опасни вещества“ са веществата от Приложение № 1 на Наредбата за стандарти за качество на околната среда за приоритетни вещества и някои други замърсители (обн., ДВ, бр. 88 от 2010 г.).

4. „Специфични вещества“ са замърсителите, химичните елементи и веществата от Приложение № 7 на Наредба № Н-4 от 14.09.2012 г. за характеризиране на повърхностните води (обн., ДВ, бр. 22 от 2013 г.).

5.“Напълно пречистени отпадъчни води“ са отпадъчните води от обектите по чл. 16, чл. 17, чл. 18, ал. 4, в случаите, в които цялото количество отпадъчни води се пречиства в пречиствателна станция/съоръжение за отпадъчни води, която разполага с необходимата технология и капацитет за спазване на индивидуалните емисионни ограничения по показателите от Таблица 1 и Таблица 2 на Наредба № 2 от 8.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване;

6. “Частично пречистени отпадъчни води“ са отпадъчните води от обектите по чл. 16, чл. 17, чл. 18, ал. 4, в случаите, в които постъпващите отпадъчни води се пречиства в пречиствателна станция/съоръжение за отпадъчни води, която/което не разполага с необходимата технология и/или капацитет за спазване на индивидуалните емисионни ограничения по показателите от Таблица 1 и Таблица 2 на Наредба № 2 от 8.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване;

7. “Непречистени отпадъчни води“ са отпадъчните води от обектите по чл. 16, чл. 17, чл. 18, ал. 4 извън случаите по т.5 и т.6.

ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 2**. Тарифата се приема на основание чл. 194, ал. 6 от Закона за водите.

**§ 3**. (1) При първото изменение или продължаване на разрешителното, органите по чл. 52 от Закона за водите привеждат издадените разрешителни до влизането в сила на тарифата в съответствие с:

1. целите на използване на водата в издадените разрешителни до влизането в сила на тарифата в съответствие с посочените цели в § 1 от допълнителната разпоредба;

2. новите правила за определянето и изчисляване на таксите при първото изменение или продължаване на разрешителното.

(2) До изменение на разрешителните по ал. 1 директорът на басейнова дирекция с уведомлението по чл. 9, ал. 4 или ал.5 за дължимите такси за 2016 г. информира писмено титуляря на разрешителното за актуалните цели на водовземането, съгласно настоящата тарифа и/или определянето на таксата за замърсяване, които ще бъдат приложими при определяне на дължимите такси за 2017 г.

**§ 4.** Контролът по изпълнението на тарифата се възлага на министъра на околната среда и водите.

**§5**. Тарифата влиза в сила от 1 януари 2017 г.